Universiti Tallinn

Universiti Tallinn (TLU ;   , TLÜ ) iya nya siti universiti pemansik rama di menua Estonia. Bepalan ba tengah-tengah Tallinn, indu nengeri Estonia, Universiti Tallinn nya siti ari tiga iti palan pelajar tinggi ke pemadu besai di menua nya. Kededua penuduk Universiti Dunya QS enggau Pelajar Tinggi Times ngengkah universiti tu entara 1000 universiti ke pemadu manah di dunya.

 Sejarah 
Universiti ke dulu ari nya, Universiti Pedagogi Tallinn (), ditumbuhka dalam taun 1919. Universiti Tallinn dalam tukuh ke diatu ditumbuhka kena 18 Mac 2005 asil ari pengawa begempung sekeda universiti enggau institusyen pemansik di Tallinn.

 Akademik 

Naka taun 2023, urung 7,000 iku tarak degree udah dipasuk ngagai Universiti Tallinn (enggau lebih 14,000 iku agi ngambi bagi dalam program nampung pelajar), lalu nyadika iya nyadi penyendia pelajar tinggi ketiga pemadu besai di Estonia. Entara tarak degree, 10% ari sida nya tarak entarabansa. Bisi 846 iku pengereja pengawa dalam universiti nya, lalu ari penyampau nya 475 iku staf akademik.

Sekula Filem, Media, Seni enggau Komunikasyen Baltik Universiti Tallinn semina siti aja institusyen di Eropah Utara ke ngajar filem, televisyen enggau pengawa ngasilka audiovisual dalam jaku English, lalu nyadi siti ari sekula filem ke pemadu besai di kandang menua nya. Raban nembiak iya ngarika lebih 40 bengkah menua di serata dunya.

Naka taun 2021, Times Higher Education World Rankings ngengkahka koefisien pansik universiti nya ba penuduk keempat pemadu tinggi di Menua-Menua Baltik.

 Kampus Universiti Tallinn 
Kampus Universiti Tallinn bepalan ba tengah-tengah nengeri Tallinn. Kampus tu bisi enam buah begunan ke besambung ke ngembuan nama Latin: Terra, Astra, Mare, Nova, Silva enggau Vita. Entara begunan nya bisi laman kampus.

Terra nyadi begunan besai sereta pemadu tuai ba kampus Universiti Tallinn. Iya digaga ungkup Kolej English Tallinn dalam taun 1938. Begunan nya dijaga pesaka. Begunan Mare udah tembu digaga dalam taun 2006. Begunan Nova endur Sekula Filem enggau Media Baltic lalu tembu digaga dalam taun 2012, begulai enggau begunan Astra. Begunan Vita udah tembu digaga lalu dibuka dalam bulan Januari 2020.

Librari Akademik Universiti tu enda jauh ari kampus besai. Iya ditumbuhka nyadi Librari Pusat ungkup Akademi Sains Estonia dalam taun 1946; iya nyadi sebagi ari universiti dalam taun 2003.

 Pengawa Entarabansa 
Universiti tu dipadu entara 15 institusyen ke pemadu manah di Eropah Benung Mansang enggau Asia Tengah nitihka peratus fakulti entarabansa.

Dalam taun 2023, Taiwan numbuhka palan Pelajar China ba Universiti Tallinn  .

 Lumba enggau main sereta budaya 
Universiti Tallinn ngembuan mayuh macham aktiviti budaya sereta lumba enggau main. Universiti tu bisi orkestra simfoni, koir lelaki, koir indu, enggau raban main asal Soveldaja.

 Kereban sanding 

Kategori:Universiti enggau kolej ba Estonia